یورددیشی تورکلر و قوهوم توپلولوقلار باشقانلیغینین ائو صاحیبلیگین‌ده آلمانیانین باشکندی برلین‌ده، "تورک‌دیل‌داش دیاسپور سیویل توپلوم قورولوشلاری نماینده‌لرینه اورتاق ظرفیت گلیشدیرمه تعلیم پروگرامی" تشکیل اولوندو.
تدبیرده چیخیش ائد‌ن یورددیشی تورکلر و قوهوم توپلولوقلار باشقانی عبدالله ارن،
"یورددیشیندا یاشایان وطنداشلاریمیزین پروبلئملرینی آرادان قالدیراجاق، دردلرینه درمان اولاجاق، وطن حسرتینی توخداداجاق، ریفاه و حیات کیفیتینی آرتیراجاق هر جور چؤزومو اۆرتمک وظیفه‌میز" دئدی.
یورددیشی تورکلر و قوهوم توپلولوقلار ائو صاحیبلیگین‌ده و تورک شوراسی باش کاتیب‌لیگی حمایه‌سینده حیاتا گئچیریله‌ن "تورک‌دیل‌داش دیاسپور سیویل توپلوم قورولوشلاری نماینده‌لرینه اورتاق ظرفیت گلیشدیرمه تعلیم پروگرامی" ایله ایلک دفعه قارداش دیاسپورلار؛ تورکیه، آذربایجان، قیرقیزیستان و قازاقیستان بیر آرایا گلدی.
برلین‌ده‌کی پروگرام چرچیوه‌سین‌ده اورتاق پروژه‌لره دایر امکداش‌لیق ایمکانلاری مذاکیره اولوندو.
اورتاق پروبلئملریمیزه اورتاق چؤزوم تاپمالیییق
آوروپاداکی تورک دیاسپورونون تجروبه‌لرینی، شورا ایچری‌سین‌ده‌کی دیگر اؤلکه دیاسپورلارییلا بؤلوشمه‌سینین یئرین‌ده اولاجاغینی وورغولایان باشقان ارن،
"اورتاق پروبلئملریمیزه اورتاق چؤزومنلر تاپمامیز لازیم‌دیر. اؤزللیکله عیرق‌چی‌لیق، ایسلاموفوبیا، مد‌نی و معنوی دگرلرین آشینماسی کیمی مسئله‌لرده تورک شوراسی عضولرینین بیرلیک‌ده حرکت ائتمه‌سی چوخ اؤنملی" شکلین‌ده دانیشدی.
توپلانتییا، تورک شوراسینین باش کاتیبی باغداد آمئیئو، تورکسو باش کاتیبی دوسن کاسینوو، آذربایجان، قازاقیستان و قیرقیزیستانین برلین ائلچیلری و سیویل توپلوم قورولوشلاری نماینده‌لری قاتیلدی.
